АҞӘА, хәажәкыра 26 – Sputnik. Израиль асектор Газа аҿы ажәылара мҩаԥнагеит ҳәа аанацҳауеит РИА Новости.
Аруаа абомба алажьрақәа цәҟьарас ирымоу ари анклав аҟны иҟоу ХАМАС аобиектқәа роуп ҳәа рҳәоит. Уаанӡатәи адыррақәа рыла израильтәи аруаа рыбригадақәа ҩба Газа аҳәаахь ииаган, арезервистцәагьы аррахь ирыԥхьан. Уи адагьы, атәыла аладатәи ахәҭаҿы аҳәаа иаԥну араионқәа рахь анеира аанкылоуп.
Хәажәкыра 25 ашьыжь палестинатәи аракета атәыла агәҭаны ауаа реиланхарҭақәа руак аҿы анхарҭаҩны иаахеит. Быжьҩык ауааԥсыра ахәрақәа роуит. Израильаа уи аҭак шыҟаҳҵо ҳәа имақарит. Атәыла аԥыза-министр Биниамин Нетаниаху ЕАА ааныжьны, итәылахь дхынҳәит.
Рашәара 5 асааҭ 13:00 рзы имҩаԥгахоит авебинар абри атемала: "Практика инфопродюсирования: поиск героев, внедрение на закрытую территорию и другие секреты профессии".
Асиужет азы атема шԥалхтәу? Ажурналисттә материал афырхаҵа иҽааиртырц азы иҟаҵатәузеи? Аҭыхраз азин абагатәу, мап ркызар иҟаҵатәузеи? Абарҭ ириеԥшу азҵаарақәа рҭак ҟалҵоит Афедералтә канал апродиусер Елена Воронцова.
Елена Воронцова еиуеиԥшым апроектқәа рҟны лусутә ԥышәа 15 шықәса инеиуеит. Лара дрылахәын еиуеиԥшым адырраҭарақәа: 1 аканал аҿы - "Пусть говорят", аканал НТВ аҿы (адырраҭара "Главный герой", адокументалтә фильм Виктор Черномырдин изкны "Степаныч", Жәларбжьаартәи ахәыҷтәы вокалтә конкурс "Ты супер!"), Аканал Россия 1 аҟны - адырраҭара "Вести".
Онлаин-сессиахь ааԥхьара рымоуп афотоҭыхыҩцәа, абильдредакторцәа, ажурналистцәа, аблогерцәа, АИХқәа рхадацәеи апресс-маҵзурақәа русзуҩцәеи. Ахалархәра зҭаху ашәҟәы нарышьҭыр ҟалоит рхалархәышьа арбаны. Аинформациа цҵа: +7 940 9977022.
SputnikPro — ааигәатәи аҳәаанырцә ажурналистцәа рзы имҩаԥырго рккаратә проект ҷыдоуп.
Апроект SputnikPro урыстәылатәии аҳәаанырцәтәии иреиӷьу амедиаменеџьерцәа, ажурналистцәа, апресс-маӡаныҟәгаҩцәа, аблогерцәа, аиҳабыратә курсқәа рыстудентцәа уҳәа имҩаԥырго асеминарқәеи, амастер-классқәеи, алекциақәеи ирсистемоуп. Адунеи атәылақәа 22 рҟны: Ермантәыла инаркны Индианӡа, Бырзентәыла инаркны Китаинӡа имҩаԥыргахьеит. 2018 шықәса раахыс апроект рхы аладырхәхьеит 80 тәыла рҟынтәи 3000-ҩык алахәылацәа. Иҿыцу ажәабжьқәа Facebook аҟны шәрызҿлымҳаз.
АҞӘА, рашәара 3 - Sputnik. 600-ҩык рҟынӡа ауааԥсыра рыԥсы ршьоит Шәача рашәара 1 азы иаадыртыз аԥсшьарҭаҩнқәа 20 рҟны ҳәа аанацҳауеит РИА Новости.
Рашәарамзазаы русура хацдыркраны иҟоуп Роспотребнадзор абжьагарақәа рықәныҟәара иақәшаҳаҭу 79 курорттә усбарҭа.
Асанаториақәа русуҩцәа зегьы акоронавирус азы атестқәа арҭароуп, аҵакыра дырзҩыдалароуп. Аекспертцәа рыԥхьаӡарала, арҭ ауснагӡатәқәа миллион-миллион мааҭ итәоит.
Иазгәаҭоуп аҭыԥқәа рхаҭәаара 50 процент еиҳамзар шакәу.
"Рашәара 1 азы Шәачаҟа иааит заанҵатәи аҿаҵара акциала апутиовкақәа аазхәаз рыбжаҩык аха алагашьа бзиоуп", - ҳәа РИА Новости иазеиҭеиҳәеит атуроператор Сергеи Ромашкин.
Асанатор-курорттә комплекс анагӡаратә директор Евгени Дворианинов иажәақәа рыла, раԥхьатәи асасцәа Шәача ахада ихаҭа дырԥылеит. Аԥсшьаҩцәа зегь гәаҭоуп COVID-19 шрымам ашәҟәқәа рыцзаарала.
Аҳаиртә баӷәаза ма авокзал аҟынтәи атрансфер ала еиқәдыршәоит асанаториақәа.
Уаанӡа ишазгәаҭаз еиԥш ԥсшьара иаауа ирымазароуп: апутиовкақәа, акоронавирус шрымам азы аршаҳаҭга (аҿҳәара — 48 сааҭ) авирус змоу ушрымныруаз (аҿҳәара – 14 мшы). COVID-19 змоу ишрымныруаз азы аршаҳаҭга рымазароуп адуцәа реиԥш ахәыҷқәагьы. Асеиԥш аршаҳаҭга змам аобсерватор ахь инаргоит.
Амшын ахь анеира макьаназ иԥкуп. Аплиажқәа аадыртыр алшоит рашәара 6 рзы. Асоциалтә дистанциа иқәныҟәо атуристцәа азин рымоуп аӡҭарчқәа рҿаԥхьа амра аҽарбылра. Ақәиарҭақәа игыло ишьҭахь арзҩыдара рзыруеит.
Асабардақәа адәахьы иныҟәрымгар ҟалоит, аплиажқәа аадыртыргьы ус, иаҭаххо адистанциа аныҟәгароуп.
Аресторанқәа рҿы астолқәа ҩба-ҩба метра рыбжьоуп, аӡәы ихала дахатәазароуп, ҭаацәарак иатәу аламҵакәа.
Аекскурсиақәагьы макьаназ имҩаԥыргом.
Ҟәбан аусура алагара иазыхиоуп 200 санаториа, Ҟрым – 40.
Аԥсны аԥкырақәа аус руеит рашәара 15 рҟынӡа. Аҳәаа атуристцәа рзы иаркуп, заанаҵтәи аҭыԥҿаҵарақәа аанкылоуп.
Иара убас шәаԥхьар ҟалоит:
Аԥснытәи ашколқәа роушьҭымҭацәа рзы аҵаратә процесс хацыркын рашәара 2 рзы, уи мҩаԥыслоит ҩымчыбжьа рыҩнуҵҟа. 1-10 аклассқәа рҵаҩцәа рҵараамҭа хыркәшахеит лаҵара 13 рзы акоронавирус иадҳәалоу аҭагылазаашьа иахҟьаны.
"Амза ҩба инаркны ажәеизатәи аклассқәа рҵаҩцәа иацырҵеит рҵара, аха уи иаанагом апрограмма зегьы ҩымчыбжьа ирҭагӡаны иалгоит ҳәа. Еиҳарак ари зызку ахәыҷқәа аԥышәарақәа разыҟаҵара ауп. Ашколқәа зегьы адезинфекциа рызун. Аԥҟарақәа инарықәыршәаны ашколқәа рҿаԥхьа еиҿкаауп амедпункт, ашоура шәаны ашколқәа рахь инарышьҭуеит, аклассқәа рҟны аӡәаӡәала итәоуп.
Сынтәа ашкол иалго араион аҟны 128-ҩык ыҟоуп, ақалақь аҟны 45-ҩык аушьҭымҭацәа ҳамоуп", - лҳәеит Арышԥҳа.
Лара иазгәалҭеит араионтә аолимпиада иалахәыз аушьҭымҭацәа рыбжьара алҵшәа бзиақәа змаз шыҟоу, урҭ иреиҳаӡоу аҵараиурҭақәа ирҭалартә еиԥш алшара ҟалап ҳәа агәыӷра шлымоу.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
Ашкол ахь ихынҳәит: аԥснытәи аушьҭымҭацәа аԥышәарақәа рҽырзыҟарҵоит